**ROTAX EESTI MEISTRIVÕISTLUSED 2022**

**ÜLDJUHEND JA TEHNILISED TINGIMUSED**

**Kinnitatud EAL-is 06.04.2022**

**Sissejuhatus**Autospordi ja selle hulgas ka kardispordi juhtimisega tegeleb Eesti Vabariigi territooriumil Eesti Autospordi Liit (EAL), kes omab ainuõigust võistluste registreerimiseks ja võistluslitsentside väljastamiseks. Vastavalt EAL põhikirjale tegeleb kardispordi otsese kureerimisega kardispordi alakomitee (KA).

Eesti Meistrivõistlused kardispordis Rotaxi klassides korraldavad Kart Baltic Group OÜ ( reg kood 12929008) kes on Rotaxi ametlik esindaja Balti riikides koos promootor OÜ-ga WOLFFURN (registrikood 14660711), esindaja Toomas Vain tel:+372 51 18 760 , mail [toomas.vain@icloud.com](mailto:toomas.vain@icloud.com)

Rotax Eesti Meistrivõistluste (REM) võistlusmäärused ja tehnilised tingimused on koostatud RotaxMax Challengeülemaailmsete võistlusmääruste ja tehniliste tingimuste põhjal ja kohandatud Rotax Eesti Meistrivõistluste jaoks ning kinnitatud EAL’is.

1. **Üldised kohustused**

Kõik võistlustel osalevad võistlejad, nende esindajad ja ametlikud isikud peavad täitma kõiki reegleid, mis tulenevad FIA spordikoodeksist, kardispordi võistlusmäärustest (“Võistlusmäärused”), Eesti kardispordi sõidureeglitest rajal, Rotax Eesti Meistrivõistluste üldjuhendist ja kehtivatest tehnilistest tingimustest, REM etappide juhenditest (iga selline juhend eraldi „Võistlusjuhend“) ning heast käitumistavast.

Võistlusjuhend avaldatakse EAL-i kodulehel vähemalt 10 kalendripäeva enne vastava võistluse toimumist.

**1.1. Võistlusklassi staatus**

2022. aastal korraldatakse Rotax Eesti Meistrivõistlused (REM) võistlusklassides Rotax Micromax, Rotax Minimax, Rotax Junior, Rotax Max, Rotax DD2 ja Rotax DD2 Masters.

Rotax Eesti Meistrivõistlused viiakse läbi rahvusliku võistlusena 5-etapilisena ( vt. p. 4.9 )

1. **Eesti Meistrivõistluste võistlusklassid:**

-ROTAX Micromax

-ROTAX Minimax

-ROTAX Junior

-ROTAX MAX

-ROTAX DD2

-ROTAX DD2 Masters

Rotax Masters klassis lubatakse võistelda ainult DD2 klassi kartidega.  
  
**Juhul kui mingis võistlusklassis stardib 2022 hooaja jooksul kokku alla 12 võistleja, peetakse selles võistlusklassis EMV punktiarvestuse asemel Eesti Karikavõistluse (EKV) punktiarvestust**

1. **Ametlik esindaja**

Igas riigis on Rotaxil ametlik esindaja, kes vastutab kohalike meistrivõistluste läbiviimise eest. Rotaxi ametlikul esindajal on õigus vajaduse korral määrata volitatud edasimüüjaid, kellel on õigus müüa Rotax Maxi mootoreid, teostada nende hooldust ja plommida mootoreid.

Rotaxi ametlik esindaja ja volitatud edasimüüja kohustub kontrollima mootorite vastavust Rotaxi tehnilisele spetsifikatsioonile. Rotaxi ametlikul esindajal ja volitatud edasimüüjal on ainsana õigus eemaldada ja paigaldada Rotaxi tehase poolt väljastatud plomme.

EAL-l on õigus igal ajal määrata tehniline vaatleja plommimise, plommi eemaldamise ja mootoritele teostatava tehnilise kontrolli juurde. Kui Rotaxi ametlik esindaja ja/või volitatud edasimüüja keelduvad EAL tehnilisele vaatlejale võimaldamast järelvalve teostamist nimetatud protseduuride üle või mingil muul viisil takistavat selle EAL tehnilise järelvalve teostamist, on EAL-l õigus loobuda ühele või kõigile Rotaxi klassidele Eesti meistrivõistluste punktiarvestuse pidamisest ja meistritiitli omistamisest.

Sõitjal on keelatud ilma loata eemaldada Rotaxi plommi mootorilt. Kui sõitja eemaldab ilma loata Rotaxi tehase plommi, siis Rotaxi ametlik esindaja või volitatud edasimüüja on kohustatud kontrollima mootori vastavust tehnilisele spetsifikatsioonile enne uue plommi paigaldamist.

**Rotaxi tehase plommi paigaldamine maksab 5 (viis) eurot, millele lisanduvad mootori kontrollimisega seotud kulutused, mille tasub sõitja vastavalt kehtestatud hinnakirjale**.

**Rotaxi ametlik esindaja Baltikumi regioonis on KART BALTIC GROUP OÜ ( aadress: Kadaka tee 183A Tallinn, esindaja: Guido Allmere, tel. 50 65 609, ags@ags.ee).**

**Rotaxi volitatud edasimüüjad ja tehnilised keskused Eestis 2022. aastal on järgmised:**

1. **Motomoto OÜ (aadress: Kadaka tee 183A Tallinn, esindaja: Gunnar Allmere, tel. 52 29 274 ).**
2. **AIX Racing Team (aadress: Kanali tee 1 Tallinn, esindaja: Ardo Virula, tel. 56 63 9760 ).**
3. **Racing Academy MTÜ (aadress: Ringtee 31 Tartu, esindaja: Mäido Villems, tel. 50 90 754 ).**

Kõik Rotax klassidega seotud probleemid lahendab Rotaxi ametlik esindaja Balti riikides koostöös EAL’iga.  
Zürii võib tehniliste küsimuste korral vajadusel lubada Rotax Balti riikide esindajal tõendada kasutatavate tehniliste lahenduste õiguspärasust.

1. **Reeglid**

Kõik põhimõttelised muudatused või erandid Rotax Eesti Meistrivõistluste üldjuhendist ja tehnilistes reeglites nõuavad EAL-i ja Rotax BRP-Powertrain heakskiitu.  
Lõpliku kinnituse annab EAL.

**Kõik muudatused, mis ei ole selgesõnaliselt lubatud, on keelatud.**

**4.1. Litsentsid**

Rotax Eesti Meistrivõistlustel peab Registreerijal olema kehtiv EAL või mõne muu ASN’i väljastatud rahvuslik või rahvusvaheline registreerijalitsents.  
Kõigil võistlejatel peab võistlustel osalemiseks olema kehtiv EAL või mõne muu ASN’i väljastatud rahvuslik või rahvusvaheline võistlejalitsents. Välisriigi võistlejad peavad lisaks esitama litsentsi väljastaja (ASN) kirjaliku nõusoleku võistlustel osalemiseks. Eraldi nõusolekut ei ole vaja esitada nendel võistlejatel riikidest, mille ASN on EAL’iga sõlminud kokkulepe, mille alusel ASN lubab litsentsiomanikke REM-l osalema.  
**Eraldi nõusolekut ei ole vaja esitada Läti, Leedu ja Soome võistlejatel.**

Kuni 18 aastased (ei ole saabunud 19. sünnipäev) saavad võistelda EAL noorte litsentsiga.

Võistlejad, kes kvalifitseeruvad Rotax Max Grand Challenge Finals’ileeavad omama vähemalt rahvusvahelist litsentsi, mis on välja antud ASN-i poolt, kes on FIA liige. Võistlejad, kes on alaealised ja kellel ei ole täielikku seaduslikku vastutusvõimet ei saa olla iseseisvad Registreerijad ( vastavalt punktile 2.7 CIK-FIA Rahvusvahelistele Kardireeglitele).

**Rotax Eesti Meistrivõistlused on lahtised. Rotax Eesti Meistrivõistluste võitjad klasside Rotax Minimax, Rotax Junior ja Rotax DD2 pääsevad Rotax Max Grand Challenge Finals võistlustele, kus esindavad seda riiki, kes on neile väljastanud rahvusvahelise sõitja litsensi.**

**4.2. Vanusepiirangud**

* Rotax Micromax (6-10.a): võistlejal peab täituma 6 eluaastat enne võistluste algust ja ta ei tohi saada 11 aastaseks enne 31.12.2022.
* Rotax Minimax (10-13.a): võistlejal peab täituma 10 eluaastat enne võistluste algust ja ta ei tohi saada 14 aastaseks enne 31.12.2022.
* Rotax Junior (12-15a.): võistlejal peab täituma 12 eluaastat enne 31.12.2022 ja ta ei tohi saada 16 aastaseks enne 31.12.2022.
* Rotax Max: võistlejal peab täituma 14 eluaastat enne 31.12.2022.

- Rotax DD2: võistlejal peab täituma 15 eluaastat enne 31.12.2022.

* Rotax Masters: võistlejal peab täituma 32 eluaastat enne 31.12.2022.

**4.3. Võistlussõidud ja -punktid**

Iga etapp koosneb 1-5 vabatreeningust, ajasõidust, valiksõitudest ( vajadusel ) ja kahest samaväärsest finaalsõidust.

* vabatreening - kestusega 4-15 min, võimalusel ajavõtuga;
* ajasõit – kestusega 4-5 min, ajavõtuga kõikidel läbitud ringidel parima aja selgitamiseks;
* valiksõidud - eelsõidud gruppidena poolfinaalsõitu pääsemiseks kui sõitjate arv on suurem kui 34, sealjuures ei tohi valiksõitudena kasutada vabatreeninguid ega ajasõite;
* iga etapp koosneb kahest võrdsest finaalsõidust. Ajasõit annab sõitjale stardikoha esimeses finaalsõidus. Esimese finaalsõidu tulemuste järgi antakse sõitjale stardikoht teises finaalsõidus;
* finaalsõitudes antakse punkte järgnevalt:

Koht 1 2 3 4 5 6 7 8 9 10 11 12 13 14 15

Punktid 25 20 16 13 11 10 9 8 7 6 5 4 3 2 1

* **etapi lõpliku paremusjärjestuse selgitab teise finaalsõidu lõpptulemus**.
* sõitja loetakse startinuks, kui ta on väljunud eelstardialast soojendusringile;
* Rotax võistlusklasside sõidu pikkus või kestvus määratakse konkreetse etapi juhendiga.

Rahvuslik Rotaxi sari tuleb organiseerida vähemalt 4 võistlusena, et võistlejatel oleks võimalik kvalifitseeruda RMCGF’le.

**4.4. Rotax Eesti Meistrivõistluste lõplik paremusjärjestus**

**Eesti meistritiitel omistatakse võistlejale, kes kogub vastavas võistlusklassis võistluste kokkuvõttes suurima arvu punkte.**

**Meistrivõistluste arvestusse lähevad kirja ainult finaalsõitudes saadud punktid.  
Meistrivõistluste lõplik paremusjärjestus selgub 8 parima finaalsõidu punktide liitmise teel.** 2022.a on meistrivõistluste viimase osavõistluse läbiviimise hiliseimaks kuupäevaks on 10.10.2022. Meistrivõistluste lõplikud tulemused avaldatakse sarja korraldaja kodulehel www.rotax.ee ja samuti EAL veebilehel <https://uus.autosport.ee/sport/kart/>

Kui kaks ja enam sõitjat lõpetavad hooaja sama arvu punktidega, siis kõrgem positsioon meistrivõistluste kokkuvõttes antakse:

* võistlejale, kes on osa võtnud enamatest finaalsõitudest;
* kui võitjat ei ole võimalik selgitada finaalsõitudes osalemise põhjal, siis võidab võistleja, kellel on suurem arv esimesi kohti finaalsõitudes, kui esimesi kohti on võrdselt, siis võistleja, kellel on suurem arv teisi kohti finaalsõitudes jne kuni selgub võitja;
* kui sellise protseduuri järgi pole võimalik määrata võitjat, nimetab võitja Rotax BRP-Powertrain koostöös EAL alakomiteega -vastavalt kriteeriumitele, mille ta arvab selleks sobivat.
* Meistrivõistluste kokkuvõtlik võistkondlik paremusjärjestus selgitatakse neljal edukamal võistlusel võistkondlikus arvestuses (punkti 4.3 võistkondliku arvestuse alapunkt) saadud punktide kokkuliitimise teel. Arvesse lähevad nii CIK-FIA kui ka Rotax klasside EMV etapid, iseseisvalt ja ühised.

**4.4.1. Punktide maha arvestamine**

Kui võistleja tulemused finaalisõitudes tühistatakse ebasportliku käitumise või pettuse tõttu, siis selle võistluse tulemus ei lähe arvesse kui halvim lõpparvestusest mahaarvatav punktisumma.

**4.5. Stardiprotseduur**

Starditakse üksteise järel kahes reas ( 2-2-2- jne ). Enne starti antakse võistlejatele üks soojendusring, millele järgneb üks kogunemisring. Start antakse veerevstardina.

**4.6. Kasutatav võistlustehnika ja -varustus**

Rotax Eesti Meistrivõistlustel lubatakse võistluspäeval kasutada maksimaalselt ühte kardiraami, kahte mootorit, ühte komplekti s*lick-* rehve ja ühte komplekt vihmarehve.

Kohtuniku loal lubatakse vahetada ühte esimest või ühte tagumist rehvi.

Kiiver ja võistlusvarustus peab omama kehtivat CIK-FIA homologatsiooni. 2022. aastal on lubatud kasutada ilma FIA homologeeringuta ribikaitset. Alates 01.01.2023 on võistleja, kes osaleb Eesti meistri- või karikavõistlustel, kohustatud kasutama ribivesti mis vastab FIA 8870-2018 homologatsioonile.

**4.7.Võistlusteks registreerumine ja osavõtutasud**

4.7.1.Osavõtuavaldused tuleb registreerijate poolt esitada EAL ametlikul registreerimislehel <https://uus.autosport.ee/sport/kart/>. Võistluste registreerimiseks tuleb osavõtuavaldus esitada ja osavõtutasu maksta hiljemalt võistlusele eelneva nädala pühapäevaks kl 23.59(Eesti aeg). **Osavõtuavaldus loetakse jõustunuks, kui on tasutud osavõtutasu ja tasu võistlustel kasutavate slick rehvide eest**.

4.7.2.Osavõtuavalduse võib erandkorras esitada ka võistluse dokumentide kontrollis. Sellisel juhul lisandub osavõtutasule tähtajaks registreerimata võistleja trahv kuni 50 eurot.

4.7.3.Kui võistleja ei osale võistlusel, siis ei kuulu osavõtutasu mistahes põhjusel tagastamisele.

4.7.4.Aktsepteeritud osavõtuavalduste nimekiri koos võistlejate nimede ja numbritega avaldatakse internetileheküljel <https://uus.autosport.ee/sport/kart/>.

4.7.5.Osavõtuavalduse esitamisega kinnitab registreerija, et tema ja tema poolt võistlustele registreeritud võistlejad on aru saanud ja kohustuvad täitma Koodeksit, Üldreegleid, Tehnilisi tingimusi, Võistlusmäärusi ja Üldjuhendit.

4.7.6.Osavõtuavalduse esitamisega kinnitavad registreerijad, et tema ja tema poolt võistlustele registreeritud võistlejad on aru saanud, et mootorisport ja võidusõit on ohtlik ning võib kaasa tuua nii tervise- kui varakahju ja sellisest ohust hoolimata osalevad nad vabatahtlikult võistlustel ning teevad seda omal vastutusel. Registreerijad ja võistlejad kinnitavad, et nad nõustuvad, et FIA, EAL, võistluste promootor ega ka võistluse ametlikud isikud ei vastuta registreerijatele, võistlejatele või nende varale võistluse ajal tekkinud kahju eest.

4.7.7. Ühe registreerijalitsentsiga saab võistlusele registreerida kuni 10 võistlejat (EAL juhatuse otsus 30.03.2022). Nimetatud määra ületamisel rakendatakse EAL kehtivat hinnakirja regitreerijalitsentsi puudutavas (50 eurot võistleja kohta täiendava registreerijalitsentsi eest).

**4.7.8.Osavõtutasud**

**Osavõtutasu** (sisaldab ka võistluseelse päeva vabatreeningute tasu) **ja tasu võistlusel kasutatavate slick rehvide eest** (punkt 5.6.6.3) tuleb registreerimisel **tasuda ühe maksena:**

**OÜ WOLFFURN Registrikood: 14660711**

Madara tn 35 Harjumaa, Tallinn, Kristiine linnaosa 10613, Eesti Vabariik

**EE557700771003630272**

SWIFT/BIC: LHVBEE22

KMKR nr. EE102135718

Maksekorraldusel tuleb selgitusse märkida **võistluse nimi, võistlusklass ja võistleja nimi** Osavõtutasu võistleja kohta on **160 eurot €** (sh käibemaks) ühe Meistrivõistluste etapi eest (**v.a. 22-23.07 / Aravete Rotax Nordic Challenge 2 etapp**).

Osavõtutasu peab olema laekunud OÜ WOLFFURN pangakontole hiljemalt käesoleva juhendi punktis 4.7.1. ette nähtud tähtajaks.

Registreerijad, kes soovivad osavõtutasu ja rehvide maksmise kohta **arve koostamist** tuleb vastav sooviavaldus esitada e-kirjana [toomas.vain@icloud.com](mailto:toomas.vain@icloud.com)

**4.8. Tehniline kontroll**

Võistleja esitab tehnilisele komisjonile kardi ning kahjustamata plommiga mootori(d) koos passi(de)ga. Passis peab olema märgitud mootori seerianumber, plommi number, plommija tempel ja allkiri. Protesti esitamise puhul või reeglite rikkumise kahtluse korral eemaldatakse plomm ja kontrollitakse mootori vastavust Rotaxi tehnilisele spetsifikatsioonile.

**4.9. Rotax Eesti Meistrivõistluste etappide arv**

2022.a. Rotax Eesti Meistrivõistlused koosnevad 5 etapist. Etappide ajad ja kohad:

1) 13-14.05 / Rapla

2) 17-18.06 / Põltsamaa

3) 15-16.07 / Aravete

4) 22-23.07 / Aravete(koos Rotax Nordic Challenge 2 etapiga)

5) 02-03.09 / Tabasalu või Laitse\*

\* Etapi koht selgub hiljemalt 6 nädalat enne võistluse toimumist.

**NB Rotax Nordic Challenge etapil 22-23.07 on registreerimine ja rehvid vastavalt võistluste juhendile! Eesti meistrivõistluste arvestusse lähevad Finaal 1 ja Finaal 2.**

**4.10. Osavõtt Rotaxi Max Max Challege Grand Finals’ist ( RMCGF )**

Rotax Eesti Meistrivõistluste iga klassi üldvõitja on sõitja, kellel on kõige rohkem punkte lõpparvestuses (8 parema finaalsõidu punktide summa).

Rotax Eesti Meistrivõistluste 2022.a. hooaja lõpus autasustutakse iga klassi kolme paremat EMV medalite ja karikatega EAL hooaja lõpetamisel või korraldatakse eraldi üritus.

**Eesti meistrid hooajal 2022 klassides Rotax Minimax, Rotax Junior ja Rotax DD2 saavad pääsme osaleda Rotax Max Grand Challenge Finals’il.** Teiste võistlusklasside pääsemine ülalmainitud võistlusele selgub hiljemalt 10.10.2022.

RMCGF-le kvalifitseerunud sõitjatele antakse võistlustehnika Rotax BRP-Powertrain poolt.

RMCGF 2022.a. fiaalvõistlus toimub 19-26.11.2022 Portimaos,Portugalis.

* 1. **Protestid ja apellatsioonid**

Protesti esitamise õigus on ainult registreerijatel. Protestid peavad olema esitatud kirjalikult võistluste juhile või tema asetäitjale 10 minuti jooksul pärast ajasõidu esialgsete tulemuste avaldamist ja 30 minuti jooksul pärast eelsõidu või finaalsõidu esialgsete tulemuste avaldamist. Protesti tuleb esitada koos protestitasuga, mis on 300 eurot sularahas.  
Võistluste juhi või tema asetäitja äraolekul esitatakse protestid võistluste sekretärile.  
Võistlejatel ja/või registreerijatel on õigus apelleerida Zürii poolt tehtud otsuse vastu vastavalt Koodeksi artiklis 15.4 esitatud korrale. Apellatsioonitasu on 3000 Eurot. (Kehtestatud EAL poolt)

**4.12. Reklaamkleebised**

Voolunditele peavad olema jäetud vabad pinnad Rotax-i reklaamide paigaldamiseks:

- eesvoolund – minimaalselt 10X25 cm;

- külgvoolundid – min 10X25 cm kummalegi voolundile.

**4.13. Auhinnatseremoonia**

Iga etapi kolm parimat igas võistlusklassis peavad osalema auhinnatseremoonial ja kandma täielikult kinninööbitud võistlus kombinesooni.

**5. TEHNILISED TINGIMUSED**

**Rotaxi mootorite ja nende küljes olevatel detailidel ei ole lubatud kasutada mingisuguseid reklaamkleebiseid ega silte ( välja arvatud ROTAX, BRP, MOJO, XPS ).**

**5.1. Miinimumkaal**

5.2.1.Rotax **Micromax** klassi võistluskardi miinimumkaal mistahes hetkel on **105 kg** koos sõitja, kütuse ja varustusega ( kiiver, kombinesoon, kindad jne. );

5.2.2.Rotax **Minimax** klassi võistluskardi miinimumkaal mistahes hetkel on **115 kg** koos sõitja, kütuse ja varustusega ( kiiver, kombinesoon, kindad jne. );

5.2.3.Rotax **Junior** klassi võistluskardi miinimumkaal mistahes hetkel on **145 kg** koos sõitja, kütuse ja varustusega ( kiiver, kombinesoon, kindad jne. );

5.2.4.Rotax **Max** klassi võistluskardi miinimumkaal mistahes hetkel on **160 kg** koos sõitja, kütuse ja varustusega ( kiiver, kombinesoon, kindad jne. ).

5.2.5.Rotax **DD2** võistluskardi miinimumkaal mistahes hetkel on **170 kg** koos sõitja, kütuse ja varustusega ( kiiver, kombinesoon, kindad jne. );

5.2.6.Rotax **DD2 Masters** võsitluskardi miinimumkaal mistahes hetkel on **180 kg** koos sõitja, kütuse ja varustusega ( kiiver, kombinesoon, kindad jne. )

5.2.7 Võistlusklasside tehnilistes tingimustes toodud kaalud on absoluutsed miinimumid ning neid peab olema võimalik kontrollida igal hetkel võistluse käigus, kui sõitja on normaalses võistlusvarustuses (kiiver, kindad ja saapad).  
5.2.9 Kaalumise tulemus mida kaal näitab, loetakse ametlikuks kaalumise tulemuseks, seda olenemata kaalu täpsusklassist. ( FIA Technical Regulations 2022a punkt 3.6)  
Iga võistluse ajal või lõpus kontrolli käigus leitud kõrvalekalde tulemuseks on võistleja kõrvaldamine sellest kvalifikatsioonist või võistlussõidust.

**5.2. Kardiraam ( šassii )**

5.2.1. Rotax Micromax klassis on lubatud kasutada 28,0 mm ( ±2mm ) läbimõõduga toruraami. Lubatud teljevahe 850-970 mm. Tagatelje minimaalne laius on 1050 mm ja maksimaalne laius 1180 mm. Lubatud kasutada tagavõlli läbimõõduga 25,0-30,0 mm, minimaalne võlli seina paksus 4,9 mm.

Velgede mõõdud: Esivelg:110-120(+/- 2 mm)

Tagavelg:130-150(+/- 2mm)

5.2.2. Rotax Minimax on lubatud kasutada toruraami läbimõõduga 28,0 mm. Lubatud minimaalne teljevahe on 950 mm . Tagatelje minimaalne laius on 1050 mm ja maksimaalne laius 1180 mm. Tagavõlli lubatud läbimõõt 950mm raami puhul 30,0 mm . Minimaalne võlli seina paksus 4,9 mm .

Velgede mõõdud: Esivelg:110-120(+/- 2 mm)

Tagavelg:130-150(+/- 2 mm)

5.2.3. Klassides Rotax Junior ja Rotax Max on lubatud kasutada max 34,0 mm diameetriga toruraami. Maksimaalne tagavõlli läbimõõt on 50,0 mm ja võlli seina paksus peab vastama CIK-FIA nõuetele.

5.2.4. Klassides Rotax Junior, Rotax Max kohustuslik kasutada CIK-FIA kehtiva- või aegunud homologeeringuga kardiraame.

5.2.5. Rotax Junior ja Rotax Max klassides on esipidurite kasutamine keelatud.

5.2.6. Rotax DD2 ja DD2 Masters klassis tohib kasutada selleks spetsiaalselt toodetud kardiraami, mille maximaalne lubatud läbimõõt on 34,0 mm. Maksimaalne tagavõlli läbimõõt on 40,0 mm ja võlli seina paksus peab vastama CIK-FIA nõuetele. Kohustuslik on kasutada esi- ja tagapidureid, mis on CIK-FIA poolt homologeeritud sellele konkreetsele raamile. Lubatud kardiraamid on toodud Rotaxi kodulehel: <http://www.rotax-kart.com/en/Max-Challenge/MAX-Challenge/Approved-Chassis-125-MAX-DD2>.

**5.3. Voolundid**

5.3.1. Klassides Rotax Micromax ja Rotax Minimax on lubatud kasutada voolundeid ja tagakaitserauda vastavalt Võistlusmäärustele.

5.3.2. Klassides Rotax Junior, Rotax Max, Rotax DD2 ja Rotax Masters on lubatud kasutada ainult CIK-FIA homologatsiooniga voolundeid. Tagumine kaitseraud vastava CIK-FIA homologatsioonile.

5.3.3. Kõigis võistlusklassides on kohustuslik kasutada CIK-FIA homologeeritud esipõrkekaitset ja selle homologeeritud kinnitust (Võistlusmääruste punkt 2.3.1.). Karistuseks esinina alla kukkumisel on Rotax Micromax, Rotax Minimax, Rotax Junior, Rotax Max, Rotax DD2 ja Rotax DD2 Masters võistlusklassides +3 sek lõppajale. Vastavalt CIK-FIA reeglitele ei ole karistus apelleeritav.

5.3.4.Klassides Rotax DD2 ja Rotax DD2 Masters on lubatud kasutada CIK-FIA reeglitele vastavat tagumist kaitserauda või Rotaxi tehase poolt valmistatud tagumist kaitserauda

(tootekood: 281 570).

**5.3.5** **Kõikidel kartidel võib kasutada 2021 kehtinud homologatsiooniga esipõrkekaitset kuni 31 mai 2022 a.  
Kõikidel kartidel on kohustuslik kasutada kehtiva homologatsiooniga esipõrkekaitset alates 01. juuni 2022 a.   
Kõikidel kartidel võib kasutada 2021 kehtinud homologatsiooniga tagapõrkekaitset kuni 31.juuli 2022.  
Kõikidel kartidel on kohustulik kasutada kehtiva homologeeringuga tagapõrkekaitset alates 01. august 2022 a.   
Kõikidel kartidel on kohustuslik kasutada esipõrkekaitse homologeeritud kinnitust.**

**5.4. Ülekanne**

5.4.1. Klassis Rotax Micromax on kohustuslik kasutada 14 hambaga mootori hammasratast ja tagumist ketiratast vahemikus 70-72 hammast.

5.4.2. Klassis Rotax Minimax on kohustuslik kasuta 13 hambaga mootori hammasratast ja tagumist ketiratast vahemikus 74-76 hammast.

5.4.3. Klassides Rotax Junior, Rotax Max, Rotax DD2 ja Rotax Masters on ülekanne vaba.

**5.5. Mootor**

Kasutatakse Rotax FR 125 Micromax, Rotax FR 125 Max, Rotax FR 125 Junior Max ja Rotax 125 Max DD2 ( klassides DD2 ja Masters ) mootoreid ( vt tehniline spetsifikatsioon: [http://www.maxchallenge-rotax.com](http://www.maxchallenge-rotax.com/)).

FR 125 Max mootoreid ei tohi mingilgi moel töödelda ega muuta ning see peab kõikides punktides vastama Rotaxi tehnilisele spetsifikatsioonile.

Meistrivõistlustel lubatakse kasutada Eesti, Läti ja Leedu Rotaxi ametliku esindaja või volitatud edasimüüja poolt müüdud ja kontrollitud mootoreid.

Iga mootor müüakse koos konkreetse passiga ning varustatakse Rotaxi tehase plommiga. Ainult ametlik Rotaxi esindaja või selleks volitatud Rotaxi edasimüüjad paigaldavad tehase plommi. Rotaxi spetsiaalne plomm on mustaks anodeeritud alumiiniumist, varustatud "ROTAXi" logo ja 6 - kohalise numbriga.

Plomm paigaldatakse terastraadiga läbi silindri kinnituse tikkpoldis oleva ava. Lisaks plommitakse klapid ja silindripea. Pärast plommimist fikseeritakse keere spetsiaalsete Rotaxi plommitangidega ( tootekood 276110 ). Rikkumata plommiga mootori vastavuse tehnilistele tingimustele garanteerib Rotaxi ametlik esindaja või selleks volitatud Rotaxi edasmüüja.

Plommimine maksab kliendile 5 eurot, millele lisandub mootori kontrollimise tasu vastavalt Rotaxi volitatud edasimüüjate hinnakirjale.

**Rotaxi mootori detailid, mis ei ole plommitud peavad vastama Rotaxi tehnilistele tingimustele ja nend vastavusele tehnilistele tingimustele vastutab sõitja.**

**5.5.1. Rotax mootorite tehniline spetsifkatsioonid**

5.5.1.1. Rotax FR 125 mootorid peavad vastama Rotax Max mootorite Tehnilisele spetsifikatsioonile 2022 (Rotax Max Engines Technical Specification 2022).

Vt. Lisa: Rotax Max Mootorite Tehniline Spetsifikatsioon 2022, mis on avaldatud [www.rotax.ee](http://www.rotax.ee) kodulehel.

See tehniline spetsifikatsioon lubab tehnilisel komisjonil tõestada Rotax Max mootorite originaalpäritolu.

On lubatud kasutada ainult Rotaxi originaal varuosasid, mis on spetsiaalselt disainitud ja toodetud FR 125 Micromax, FR 125 Minimax, FR 125 Junior Max, FR 125 Max ja FR125 Max DD2 mootorite jaoks, kui ei ole teisiti täpsustatud.

**5.6. Rehvid**

Kohustuslik on kasutada järgmisi rehve, **v.a. 22-23.07 / Aravete Rotax Nordic Challenge 2 etapp.**

**5.6.1. Rotax Micromax**

\*Slick ehk kuiva ilma rehvid: **LECONT SVA CIK Mini**

ees: 4,0 x 10,0-5

taga: 5,0 x 11,0-5

\*Vihmarehvid: **MOJO CW CIK Mini Wet**

ees: 3,6 x 10,0-5

taga: 4,5 x 10,0-5

**5.6.2. Rotax Minimax**

**\***Slick ehk kuiva ilma rehvid: **LECONT SVA CIK Mini**

ees: 4,0 x 10,0-5

taga: 5,0 x 11,0-5

\*Vihmarehvid: **MOJO CW CIK Mini Wet**

ees: 3,6 x 10,0-5

taga: 4,5 x 10,0-5

**5.6.3. Rotax Junior**

*\**Slick ehk kuiva ilma rehvid: **LECONT SVB CIK OPTION**

ees: 4,5 x 10,0-5

taga: 7,1 x 11,0-5

\*Vihmarehvid: **MOJO W5 CIK WET**

ees: 4,5 x 10,0-5

taga: 6,0 x 11,0-5

**5.6.4. Rotax Max**

\*Slick ehk kuiva ilma rehvid: **LECONT SVC CIK PRIME**

ees: 4,5 x 10,0-5

taga: 7,1 x 11,0-5

\*Vihmarehvid: **MOJO W5 CIK WET**

ees: 4,5 x 10,0-5

taga: 6,0 x 11,0-5

**5.6.5. Rotax DD2 ja Rotax DD2 Masters**

**\*** Slick ehk kuiva ilma rehvid: **LECONT SVC CIK PRIME**

ees: 4,5 x 10,0-5

taga: 7,1x 11,0-5

**\*** Vihmarehvid: **MOJO W5 CIK WET**

ees: 4,5 x 10,0-5

taga: 6,0 x 11,0-5

Rehvide igasugused modifikatsioonid ja rehvide töötlemine on rangelt keelatud.

**Rotax Eesti Meistrivõistlustel tohib võistelda slick rehvidega, mis on ostetud Meistrivõistluste promootorilt, vihma ja treeningrehvid tuleb osta eelnevalt ametlikult rehvide tarnijalt.**

**5.6.6. Rehvide kasutamine ja hinnad**

5.6.6.1.Kõik REM sarjas osalevad võistlejad peavad alates ajasõidust kasutama kogu võistluspäeva jooksul ühte komplekti promootorilt ostetud slick rehve. **Rehvide eest tasumine toimub ettemaksuna võistlusele registreerimisel** (hilinejad tasuvad võistluste sekretariaadis võistluste dokumentide kontrollis, sularahas). Vihmarehve võib kasutada 1 komplekti võistluse jooksul vastavalt tehnilistes tingimustes määratud mudelitele. Rehvid markeeritakse enne või pärast võistlussõitu, kus vihmarehve esimest korda kasutati, tehnilise komisjoni poolt.

5.6.6.2.Meistrivõistluste ametlikuks rehvide tarnijaks on:

KART BALTIC GROUP OÜ Registrikood: 12929008

Kadaka tee 183a, Tallinn, 12618, Estonia

KMKR nr. EE101844848

5.6.6.3.**Võistlustel kasutavate slick rehvide eest tasutakse promootorile (ühe maksena) koos osalustasuga (p 4.7.8) ja makse peab olema laekunud OÜ Wolffurn pangakontole hiljemalt võistlusele eelneva nädala pühapäevaks kell 23.59**(Eesti aeg). Maksekorraldusele tuleb selgitusse märkida võistluse nimi, võistlusklass ja võistleja nimi. Arve saamiseks tuleb vastav sooviavaldus esitada e-kirja aadressile [toomas.vain@icloud.com](mailto:toomas.vain@icloud.com).

Rehvide hinnad:

LECONT SVA MINI– **150€** / (sh käibemaks) kompl.

LECONT SVB OPTION– **1****74€** / (sh käibemaks) kompl.

LECONT SVC PRIME – **186€** / (sh käibemaks) kompl.

5.6.6.4.Rehvid väljastatakse ametliku rehvimüüja poolt juhusliku valimi alusel vastava võistluse juhendiga ette nähtud ajal ja kohas. Rehvide märgistamiseks võidakse kasutada rehvide koodilugejat.

5.6.6.5.Võistlustel on ajasõidus, eelsõitudes ja finaalsõitudes võistlejal õigus kasutada ühte(1) komplekti slick rehve ja ühte(1) komplikti vihmarehve.

5.6.6.6.Meistrivõistlustel on lubatud kasutada vihmarehve, mis on ostetud ametliku rehvimüüja käest.

5.6.6.7.Võistlejale väljastatud rehve võistluste korraldaja ja ametlik rehvimüüja ei hoiusta.

**5.7.Väljalaskesüsteem**

**Klassis Micromax on kohustuslik kasutada korraldaja poolt antud väljalake süsteemi ( Rotaxi varuosa nr. 273136) ja väljalaske flantsi ( Rotaxi varuosa nr. 273192 ).**

**Klassis Minimax on kohustuslik kasutada korraldaja poolt antud väljalaske süsteemi ( Rotaxi varuosa nr. 273137 ) ja väljalaske flantsi ( Rotaxi varuosa nr. 273192).**

**Need väljalaske süsteemi detailid loositakse välja tehnilises komisjonis ja paigaldaks kardi külge tehnilise komisjoni alas enne kvalifikatsiooni sõidu algust. Pärast võistlussõitusid ( Ajasõit, Finaal 1 & 2 ) tagastatakse need tehnilisele komisjonile. Nende väljalaske süsteemi osadega on keelatud lahkuda tehnilise komisjoni alast. Selle reegli rikkumise eest võistleja diskvalifitseeritakse antud võistluselt.**

**Konkreetsed protseduurireeglid avaldaks enne esimese võistluse algust 12.05.2022.**

**5.8. Kütus ja õlid**

Kasutada võib ainult kaubandusvõrgust ostetud kütust maksimaalse oktaanarvuga (RON) "98"

Kohustuslik kasutada õli XPS DYE Fullsynthetic 2T Kart Racing Oil.

Küttesegu õigsust kontrollitakse INNOVA X 5 Led lambiga. Led lambi valguses peab küttesegu värvuma roheliseks.

**5.9. Komposiit materjalid ( Composite materials )**

Komposiit materialid ( carbon kangas jne.) on keelatud, välja arvatud istmel ja põhjaplaadil.

**5.10. Andmete kogumine**

Igasugune kartide tehniliste parameetrite ja sõidurajalt kogutud andmete kasutamine on lubatud.

**6. Lisad**

**Lisa 1** Rotaxi tehnilised tingimused 2022.